
Rīgā 2022. gada 31. maijā (prot. Nr. 29 16. §)
Grozījumi Ministru kabineta 2011. gada 19. oktobra noteikumos Nr. 823 "Noteikumi par lidlaukā sniegto drošības un glābšanas pasākumu maksu"
Izdoti saskaņā ar likuma "Par aviāciju" 28.panta trešo daļu
· 1. Izdarīt Ministru kabineta 2011. gada 19. oktobra noteikumos Nr. 823 "Noteikumi par lidlaukā sniegto drošības un glābšanas pasākumu maksu" (Latvijas Vēstnesis, 2011, 170. nr.) šādus grozījumus:
· 1.1. papildināt ar 4.3. apakšpunktu šādā redakcijā:
· "4.3. ja tranzīta un transfēra pasažieri maksā drošības maksu ar gaisa pārvadātāju starpniecību, − EUR 0,49  par katru tranzīta un transfēra pasažieri.";
· 1.2. izteikt 5. punktu šādā redakcijā:
· "5. No drošības maksas ir atbrīvoti pasažieri, kuri nav sasnieguši divu gadu vecumu.";
· 1.3. izteikt 6. punktu šādā redakcijā:
· "6. Šo noteikumu 4.1. un 4.3. apakšpunktā minēto drošības maksu pasažieri maksā, norēķinoties ar gaisa pārvadātājiem par aviobiļetēm.";
· 1.4. papildināt ar 9.1 punktu šādā redakcijā:
· "9.1 Saskaņā ar šo noteikumu 4.3. apakšpunktu iekasēto drošības maksu saņem Civilās aviācijas aģentūra šo noteikumu 3.2. apakšpunktā minēto pakalpojumu izmaksu segšanai.";
· 1.5. izteikt 13. punktu šādā redakcijā:
· "13. Lidosta "Rīga" katru mēnesi līdz piecpadsmitajam datumam iesniedz Civilās aviācijas aģentūrā pārskatu par iepriekšējā mēnesī (turpmāk − pārskata periods) iekasēto drošības maksu. Pārskatā iekļauj informāciju par apkalpoto izlidojošo, tranzīta un transfēra pasažieru skaitu."
· 2. Noteikumi stājas spēkā 2022. gada 1. jūnijā.

